95.8 FM

Ο 95.8 FM είναι το Δεύτερο Πρόγραμμα του Ραδιοφωνικού Σταθμού Μακεδονίας της Γενικής Διεύθυνσης της ΕΡΤ3.

Ιστορία
Ο σταθμός ξεκίνησε να εκπέμπει τον Φεβρουάριο του 1994, με προτροπή της τότε υπουργού πολιτισμού Μελίνας Μερκούρη και της Βάνας Χαραλαμπίδου, αλλά αποτελεί διάδοχος του ραδιοφωνικού σταθμού της τότε ΕΡΤ2 (πρώην ΥΕΝΕΔ) στην περιοχή και ο οποίος ιδρύθηκε τον Ιούλιο του 1949 και μέχρι το 1988 εξέπεμπε μόνο στα μεσαία κύματα, και έτσι από τότε μετεξελίχθηκε στο σημερινό 95.8 FM με πολιτισμικό και ψυχαγωγικό προσανατολισμό.

Αφορμή ήταν η επιλογή της Θεσσαλονίκης ως πολιτιστικής πρωτεύουσας της Ευρώπης το 1997.

Τον Αύγουστο του 2011 η τότε κυβέρνηση Παπανδρέου αποφάσισε να συγχωνεύσει τα τρία δημόσια ραδιόφωνα της ΕΡΤ3 κάτι που τελικά δεν έγινε. Για το συγκεκριμένο θέμα υπήρξε μεγάλη κινητοποίηση από τον κόσμο αλλά και από τους εργαζομένους.

Μετά την ΕΡΤ & Επαναλειτουργία
Στις 11 Ιουνίου 2013 το ραδιόφωνο διέκοψε τη λειτουργία του, επειδή η Ελληνική Κυβέρνηση αποφάσισε να κλείσει την ΕΡΤ. Η ΕΡΤ ξεκίνησε ξανά τη λειτουργία της στις 11 Ιουνίου 2015. Από εκείνη τη μέρα, έως και τις 30 Αυγούστου, ο 95.8 FM μαζί με τον 102 FM εξέπεμπαν κοινό πρόγραμμα του Ραδιοφωνικού Σταθμού Μακεδονίας στη βόρεια Ελλάδα και, συνεπώς τα δύο ραδιόφωνα επέστρεψαν στην ΕΡΤ. Οι δύο συχνότητες ξεκίνησαν κανονικά το ξεχωριστό πρόγραμμά τους στις 31 Αυγούστου 2015.

Σημαντικά πρόσωπα
Δημήτρης Νικολούδης.

Εγκαταστάσεις
Οι εγκαταστάσεις μέχρι το 1989 ως ΥΕΝΕΔ και ΕΡΤ2 βρισκόταν στην Λεωφόρο Στρατού όπου σήμερα στεγάζεται η τηλεόραση της ΕΡΤ3. Από το 1989 μέχρι το 1999 ο σταθμός ως Δεύτερο Πρόγραμμα της ΕΡΤ Βορείου Ελλάδος (έπειτα ΕΡΤ3) και με το σημερινό του όνομα στεγαζόταν στην Αμερικανική Γεωργική Σχολή. Το 1999, ο 9.58 απέκτησε το δικό του στούντιο επί της Αγγελάκη 6, παρά τις αρχικές προβλέψεις για συστέγαση όλων των ραδιοφωνικών προγραμμάτων στις εγκαταστάσεις της οδού Αγγελάκη 12. Το ραδιοφωνικό στούντιο της οδού Αγγελάκη 6 εγκαταλείφθηκε το 2011. Την περίοδο που η ΕΡΤ ήταν κλειστή, και ενώ το κτίριο της Αγγελάκη 12 ήταν υπό κατάληψη από τους εργαζόμενους, τα στούντιο στην οδό Αγγελάκη 6 χρησιμοποιήθηκαν για ένα χρονικό διάστημα για την λειτουργία του Ραδιοφωνικού Σταθμού της Δημόσιας Ραδιοφωνίας και της ΝΕΡΙΤ.

Οι εγκαταστάσεις του σταθμού από το 2011 μέχρι και σήμερα βρίσκονται στην Θεσσαλονίκη, στην οδό Αγγελάκη 14, δίπλα από τις εγκαταστάσεις της Διεθνούς Εκθέσεως Θεσσαλονίκης.

Λογότυπα

Παραπομπές

Εξωτερικοί σύνδεσμοι
Ακούστε ζωντανά τον 95.8 FM στο ERT Echo
Δείτε το πρόγραμμα του 95.8 FM στο ERT Echo

Ελληνική Ραδιοφωνία
Ελληνικοί ραδιοφωνικοί σταθμοί
Μέσα Μαζικής Ενημέρωσης της Θεσσαλονίκης